Document ID: 32003R1491

Komisjoni määrus (EÜ) nr 1491/2003,
25. august 2003,
millega täiendatakse määruse (EÜ) nr 2400/96 lisa (Ficodindia dell’Etna, Monte Etna, Colline di Romagna, Pretuziano delle Colline Teramane, Torta del Casar, Manzana de Girona või Poma de Girona)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud määrusega (EÜ) nr 806/2003, [2] eriti selle artikli 6 lõikeid 3 ja 4,
ning arvestades järgmist:
(1) Vastavalt määruse (EMÜ) nr 2081/92 artiklile 5 on Itaalia esitanud komisjonile neli taotlust nimetuste Ficodindia dell’Etna, Monte Etna, Colline di Romagna ja Pretuziano delle Colline Teramane registreerimiseks päritolunimetustena ning Hispaania on esitanud ühe taotluse nimetuse Torta del Casar registreerimiseks päritolunimetusena ja ühe taotluse nimetuse Manzana de Girona või Poma de Girona registreerimiseks geograafilise tähisena.
(2) Kooskõlas kõnealuse määruse artikli 6 lõikega 1 on leitud, et kõnealused taotlused vastavad kõikidele kõnealuses määruses sätestatud nõuetele ja sisaldavad eelkõige kogu artikli 4 kohaselt nõutud teavet.
(3) Pärast käesoleva määruse lisas sätestatud kuue nimetuse avaldamist Euroopa Ühenduste Teatajas [3] ei ole komisjonile saadetud määruse (EMÜ) nr 2081/92 artikli 7 kohaseid vastuväiteid.
(4) Seepärast tuleks kõnealused kuus nimetust kanda kaitstud päritolunimetuste ja kaitstud geograafiliste tähiste registrisse ning võtta kaitstud päritolunimetuste või kaitstud geograafiliste tähistena kaitse alla kogu ühenduses.
(5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 1428/2003 [5]) lisa,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas esitatud kuus nimetust lisatakse määruse (EÜ) nr 2400/96 lisasse ja kantakse kaitstud päritolunimetuste või geograafiliste tähistena määruse (EMÜ) nr 2081/92 artikli 6 lõikega 3 ettenähtud registrisse.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. august 2003

Labels: 3
18
17
6